laion/Wikipedia-Exotic huggingface dataset:
פיקסי דייוויס

פיקסי דייוויס (באנגלית: Pixie Davies; נולדה ב-9 בדצמבר 2006) היא שחקנית אנגלייה. היא כיכבה בסרטים "המעון של מיס פרגרין לילדים משונים" ו"מרי פופינס חוזרת" ובסדרה "אנושיים" בתפקיד סופי הוקינס. פיקסי דייוויס, ברשת החברתית אינסטגרם פיקסי דייוויס, במסד הנתונים הקולנועיים IMDb (באנגלית) פיקסי דייוויס, באתר MusicBrainz (באנגלית) Peregrine's, Miss (17 ביוני 2016). "Pixie Davies is Bronwyn". @peregrinesmovie. {{cite web}}: (עזרה)
פאג'יר

פָאגִ'ר (בערבית: فاجر) הוא מושג באסלאם, אשר מתאר אדם אשר פורק מעליו את כל עול המוסר, ומבצע חטאים ללא הבחנה, בלי תחושת אשם. המילה מופיעה בקוראן בסורת עבס: اُولٰٓٮِٕكَ هُمُ الۡكَفَرَةُ الۡفَجَرَةُ "אלה הבוגדים (כאפרים) והחוטאים (פאג'ירים)" — סורה 80 (סורת עבס), פסוק 42 פאסיק Abdul-Raof, Hussein., Schools of Qur'anic exegesis : genesis and development, New York, N.Y.: Routledge, 2010 ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
מק סדרות MC/MR

מק סדרות MC/MR (באנגלית: Mack MC/MR series) הם סדרות משאיות מתוצרת יצרנית האוטובוסים והמשאיות האמריקאית Mack Trucks (אנ') אשר יוצרה בארצות הברית בין השנים 1978–1990. דגמי "מק סדרות MC/MR" אופיינו על ידי תא הנהג שנבנה לפני הסרן הקדמי ועם שמשה קדמית גדולה, שטוחה ומחולקת, המכסה כמעט מחצית מההיבט הקדמי של המשאית. הדגמים היו נפוצים מאוד עבור מכבי האש. בדגמי "מק סדרות MC/MR" הורכבו מנועי דיזל, עם מערכת מגדש טורבו כפול. דגמי "מק סדרות MC/MR" יוצאו למספר רב של ארצות ולכן ניבנו עם מערכות היגוי מימין ומשמאל. מק סדרת MR מק סדרת MC מק סדרת MC, כבאית מק, שנת 1980, כבאית מק - רכב של מחלקת החרום של משטרת ג'מייקה מק מק מק סופר-ליינר מק סדרה פינקל מדיה וקבצים בנושא מק סדרות MC/MR בוויקישיתוף מק סדרות MC/MR, סרטון באתר יוטיוב "מק סדרות MC/MR" trucksplanet.com/catalog "מק סדרות MC/MR" curbsideclassic.com/blog/auto-biography-mack-mc-mr-series-gladiator
אדגארס רינקביצ'ס

אדגארס רינקביצ'ס (בלטבית: Edgars Rinkēvičs; נולד ב-21 בספטמבר 1973) הוא פוליטיקאי לטבי המכהן כנשיא לטביה ובכך הפך להומוסקסואל הראשון באירופה כולה שמכהן כנשיא מדינה. בין השנים 2011–2023 כיהן כשר החוץ של לטביה. רינקביצ'ס נולד ביורמלה. את השכלתו התיכונית רכש בבית הספר התיכון שבעיר, ולאחר מכן היה ב-1995 לבוגר אוניברסיטת לטביה בהיסטוריה ובפילוסופיה. לאחר סיום לימודי התואר הראשון שלו המשיך רינקביצ'ס את דרכו באוניברסיטה והיה למוסמך אוניברסיטה במדע המדינה ב-1997. נוסף על כך, לרינקביצ'ס תואר שני נוסף מאוניברסיטת חרונינגן שבהולנד. ב-1993 החל רינקביצ'ס קריירה כעיתונאי. היה שימש ככתב לענייני מדיניות חוץ ויחסים בינלאומיים ב"הרדיו הלטבי". ב-1995 התקבל למשרה במשרד ההגנה של לטביה ועד מהרה, בשנה שלאחר מכן, מונה למנהל מחלקה פנימית המשרד. בשנים 1995–1996 היה עוזר בכיר במחלקה המדינית של משרד ההגנה הלטבי, וממרץ עד ספטמבר 1996 שימש כמנהל המחלקה. במאי 1997 מונה לסגן מזכיר המדינה לענייני מדיניות ביטחונית. ממאי עד אוגוסט 1997 שימש כמזכיר המדינה בפועל במשרד ההגנה, ומאוגוסט 1997 עד אוקטובר 2008 היה מזכיר המדינה במשרד ההגנה. בשנים 1998–2004 היה רינקביצ'ס חבר מפלגת "הדרך הלטבית". בפברואר 1998 היה מעורב בדיונים על כינון אמנת השותפות האמריקאית-הבלטית. בשנים 2002–2003 היה חבר המשלחת הלטבית למשא ומתן על הצטרפות מדינתו לארגון האמנה הצפון-אטלנטית כסגן ראש המשלחת. בשנים 2005–2007 כיהן רינקביצ'ס כראש הלשכה לארגון מפגשי ראשי המדינות החברות בנאט"ו. ב-2011 הוא מונה לראש לשכת נשיא לטביה. באוקטובר של אותה שנה, מונה רינקביצ'ס לשר החוץ של לטביה על ידי ראש ממשלת לטביה, ואלדיס דומברובסקיס. ב-2014 מונה מחדש לתפקיד בידי ראש הממשלה דאז לאימדוטה סטראויומה. ב-6 בנובמבר 2014, פרסם רינקביצ'ס – באמצעות "ציוץ" ברשת החברתית "טוויטר" – את זהותו המינית ואת היותו הומוסקסואל. בכך, נהפך רינקביצ'ס לפוליטיקאי ההומוסקסואל הגלוי הראשון בלטביה. ב-31 במאי 2023 נבחר לכהן כנשיא לטביה והוא הפך להומוסקסואל הראשון באיחוד האירופי שמכהן כנשיא מדינה. הוא הושבע לתפקיד ב-8 ביולי 2023. מדיה וקבצים בנושא אדגארס רינקביצ'ס בוויקישיתוף אדגארס רינקביצ'ס, ברשת החברתית אקס (טוויטר) אדגארס רינקביצ'ס, ביישום טלגרם סוכנויות הידיעות, שר החוץ של לטביה הכריז בטוויטר: 'אני הומו', באתר ynet, 7 בנובמבר 2014 Reuters (2023-05-31). "Edgars Rinkevics elected president of Latvia". Reuters (באנגלית). נבדק ב-2023-06-01. לראשונה באירופה: הומו הושבע לנשיא מדינה, באתר ynet, 8 ביולי 2023
שושי

האם התכוונתם ל... זלמן שושי – שמו המוכר של זלמן וינדר, ידוען תל אביבי שהתפרסם בהיותו קרוס-דרסר סמי שושי (Chouchi) – ג'ודוקא בלגי שם חיבה לשושנה
יורי גלזקוב

יורי ניקולייביץ' גלזקוב (ברוסית: Юрий Николаевич Глазков; 2 באוקטובר 1939 – 9 בדצמבר 2008) הוא קוסמונאוט סובייטי שטס לחלל במסגרת תוכנית סויוז. יורי גלזקוב נולד במוסקבה. בשנת 1957 הוא התחיל ללמוד במכון למהנדסי תעופה צבאיים. לאחר סיומו בשנת 1962 החל את השרות בחיל האוויר הסובייטי. בשנת 1965 הוא נכלל ביחידת הקוסמונאוטים והחל בהכנות לטיסת חלל. במהלך הכנות לטיסת חלל, קיבל הסמכת טייס. בשנת 1976 יורי גלזקוב ביצע את הטיסה על סיפון חללית סויוז 24 לצד ויקטור גורבטקו. החללית יתחברה לתחנת החלל סאליוט 5. לאחר השלמת התוכנית צוות חזר לכדור הארץ. בהמשך הוא התקדם בתפקידי ניהול במרכז להכנת הקוסמונאוטים. בשנת 1991 יורי גלזקוב סיים את עבודת הדוקטורט. בשנת 1992 הוא קודם לסגן ראשון של מנהל מרכז גגארין להכשרת קוסמונאוטים. בשנת 2000 הוא עזב את חיל האוויר הרוסי והתרכז בעבודה במכון למהנדסי תעופה. יורי גלזקוב כתב מספר ספרים בנושא טיסות לחלל וספרי סיפורים. מדיה וקבצים בנושא יורי גלזקוב בוויקישיתוף תקציר נתונים באתר ספייספאקטס נתונים מאנציקלפדיית החלל ביוגרפיה באתר רוסקוסמוס (ברוסית) ביוגרפיה מפורטת (ברוסית) יורי גלזקוב, באתר "Find a Grave" (באנגלית)
איכתיוסטגה

איכתיוסטגה (שם מדעי: Ichthyostega; מילולית: "דג עליון") הוא סוג של יצור קדום מסדרת האיכתיוסטגאים שבקבוצת הלפוספונדילים. יצור זה היה מאבותיהם של הדו-חיים ושל בני קבוצת בעלי ארבע רגליים. האיכתיוסטגה היה קרוב לדו-חיים, אך לא ברור אם היה כזה בעצמו. הוא היה קרוב למינים שהזכירו דגי ריאות בעלי מאפיינים של חיי יבשה כמו רגליים מפותחות עם אצבעות וריאות פרימיטיביות, אך היה גם בעל זימים מאחורי הגולגולת. ייתכן מאוד שהיה חי בביצות או באגמים, ולעיתים עולה לחופים בדומה לכלבי ים. זה היה יצור גדול באורך של 1.5 מטר ובעל גולגולת שטוחה עם עיניים שנמצאו בקצה הראש בדומה לתנין. היו לו 7 אצבעות ברגליים הקצרות והיה בעל זנב עם סנפיר בקצהו. האיכתיוסטגה היה קרוב למיני לפוספונדילים כמו הדיפלוקאולוס, אך השתייך לסדרה אחרת. היו לו מעט מאפיינים שקרובים יותר לדג מאשר לדו-חי. בסוג זה נמצאו 4 מינים, הראשון שבהם התגלה ב-1932 בגרינלנד (שבאותה תקופה הייתה חמה בהרבה מכיום). מין נוסף, Ichthyostega gunnari עבר לסוג אקנתוסטגה הקרוב אליו: Ichthyostega eigili Ichthyostega kochi Ichthyostega stensioei Ichthyostega watsoni יצור זה הופיע במשחק עולם היורה: המשחק. מדיה וקבצים בנושא איכתיוסטגה בוויקישיתוף איכתיוסטגה, באתר GBIF (באנגלית) איכתיוסטגה, באתר אנציקלופדיה בריטניקה (באנגלית)
פטרודאוסטרו

פטרודאוסטרו (שם מדעי: Pterodaustro; מילולית: "כנף מהדרום") הוא סוג של זוחל מעופף מסדרת הפטרוזאורים שחי באמריקה הדרומית לפני 105 מיליון שנה. מאובניו של פטרוזאור זה נמצאו בכמה מחצבים בפרובינציה סן לואיס שבמרכז ארגנטינה, וכן בצ'ילה. לאורך השנים נמצאו מעל 750 פטרוזאורים בחפירות, מה שהופך אותו לאחד מהידועים שבפטרוזאורים. הוא קיבל את שמו ב-1969 בידי הפלאונטולוג חוסה בונפרטה (José Bonaparte) ומשמעותו "כנף דרומית". השם המדעי מנציח את הפלאונטולוג הארגנטינאי רומן גיניאסו (Román Guiñazú). זה היה פטרוזאור עם מוטת כנף באורך 250 סנטימטר והיה בעל רגליים חזקות וזנב ארוך יחסית. למרות זאת הוא נחשב לקרוב של הפטרודקטיל ושל הפטרוזאורים הגדולים, שרובם היו חסרי זנב. לפטרוזאור זה הייתה גולגולת מוזרה באורך 29 סנטימטר שהייתה בעלת לסת תחתונה כפופה בהרבה מהעליונה ושתי הלסתות נעו כלפי מעלה בקשת. בקצוות הלסת התחתונה היו מעל 100 מברשות דמויות-שיניים שאורכם הגיע ל-3 ס"מ. במבנם הם דמו ללסתות הפלמינגו, כמה ברווזים ולווייתני מזיפות אשר כל אלה משתמשים בהם כדי לגרוף יצורים קטנים מהמים ולסנן בעזרת ה"מברשות" את המים החוצה. כך ייתכן שהפטרוזאור חי בקצוות אגמים או חופים ושליית דגים וסרטנים. לעיתים כך נראה הוא גם בלע אבנים קטנות. לא ברור אם היה יכול גם לצוף על המים, אך ייתכן שבשל גודלו היה זקוק למסלול המראה גדול לצורך מעוף בדומה לפלמינגו או לברבורים. פטרוזאור זה הופיע במשחקים פארק היורה 3: בניית פארק, עולם היורה: המשחק ובסדרה דינו דן . מדיה וקבצים בנושא פטרודאוסטרו בוויקישיתוף פטרודאוסטרו, באתר האנציקלופדיה של החיים (באנגלית) פטרודאוסטרו, באתר GBIF (באנגלית)
ברילמבדה

ברילמבדה (שם מדעי: Barylambda) הוא סוג של יונק קדום מסדרת הכימולסטיים שחי בסוף הפלאוקן ותחילת האאוקן של אמריקה הצפונית. הוא לא קרוב לאף יונק מודרני והוא נכחד לפני 50 מיליון שנה בקירוב. נמצאו ממנו 3 מינים. יצור זה היה בעל זנב ארוך ורגליים עבות בעלות טפרים בדומה לדובים או לעצלן קרקע וייתכן שהיה חי בדומה לטפיר מודרני. על פי מבנה שיניו הוא היה אוכל צמחים וניזון מעלים או מצמחייה רכה אחרת. היו לו גם כמה ניבים גדולות להגנה. הוא היה אחד מבעלי החיים הגדולים בתקופתו והגיע לאורך של 2.5 מטר ולמשקל 650 קילוגרם. זנבו היה שרירי ובעל חוליות רבות וייתכן שהוא הזדקף על רגליו האחוריות וזנבו כדי להגיע לעלי העצים. היצור חי לפני 50–60 מיליון שנים באקלים לח, ייתכן שהתפתח מיונקים קרובים דמויי-כבשה כמו הפנטולמבדה, אך נכחד לבסוף והוחלף בידי צמחונים גדולים אחרים כמו הקוריפודון הקרוב אליו. מדיה וקבצים בנושא ברילמבדה בוויקישיתוף ברילמבדה, באתר האנציקלופדיה של החיים (באנגלית) ברילמבדה, באתר GBIF (באנגלית) ברילמבדה, באתר אנציקלופדיה בריטניקה (באנגלית)
Yango

Yango היא חברה טכנולוגיה המספקת שירותים מרובים, כגון הסעות, משלוחים ושירותי מכולת אלקטרוניים. Yango פועלת באירופה, אפריקה, המזרח התיכון ודרום אמריקה וזמינה באמצעות אפליקציה לנייד. החלה בשנת 2018, כמותג של יאנדקס, עד שנפרדה מחברת האם בשנת 2022. יאנגו החלה כמותג שפותח תחת יאנדקס ונוהלה על ידי ריידטק אינטרנשיונל B.V, חברת בת של יאנדקס N.V, חברת אחזקות הולנדית שהחזיקה בקונגלומרט יאנדקס LLC. מאז 2022 יאנגו פועלת כחברה עצמאית תחת חברת רייד-טכנולג׳י גלובאל FZ-LLC, אשר המטה שלה ממוקם בדובאי בדובאי . החל משנת 2023, השירות פועל באפריקה, אסיה , אירופה ודרום אמריקה. בחודש מרץ 2024 הוכרז כי יאנגו מכרה את חברת אפליקציית הזמנת המוניות שלה בישראל לאיש עסקים מקומי. יאנדקס. טקסי מדיה וקבצים בנושא Yango בוויקישיתוף אתר האינטרנט הרשמי של Yango (באנגלית) "Yango challenging Gett in Israel's taxi app market". en.globes.co.il. 2019-11-14. נבדק ב-2020-01-21. OpenCorporates: Ridetech International B.V., opencorporates.com YANGO Privacy Policy "Yango sets up global office in Dubai". 2023-10-23. נבדק ב-2024-10-07. https://www.themarker.com/dynamo/cars/2024-03-21/ty-article/.premium/0000018e-5ff5-d03d-a7ff-dff78a110000
חבלה עצמית

האם התכוונתם ל... חבלה עצמית (Self-handicapping) - אסטרטגיה קוגניטיבית פגיעה עצמית – תסמונת שבה אדם גורם לעצמו נזק גוף
צ'ו גו-האם

קוריאה זהו שם קוריאני; שם המשפחה הוא צ'ו. צ'ו גו-האם (בקוריאנית: 조구함; נולד ב-30 ביולי 1992) הוא ג'ודוקא דרום קוריאני אשר מתחרה בקטגוריית המשקל עד 100 ק"ג, סגן האלוף האולימפי מטוקיו 2020 ואלוף העולם (2018). בדצמבר 2011, צ'ו זכה במדליה הראשונה שלו בתחרות מהסבב העולמי כאשר זכה במדליית כסף בגראנד סלאם טוקיו. בפברואר 2013 הוא זכה במדליית הארד בגראנד סלאם פריז לאחר שניצח את אוסקר בראייסון הקובני בקרב על המדליה. באליפות אסיה 2013 שנערכה בבנגקוק, צ'ו זכה במדליית הארד בקטגוריית המשקל מעל 100 ק"ג. במשחקי אסיה 2014 שנערכו באינצ'ון, זכה צ'ו במדליית הארד בקטגוריית המשקל עד 100 ק"ג אליה עבר. באותה השנה הוא גם זכה לראשונה במדליית זהב בגראנד סלאם טוקיו לאחר שניצח בגמר את סיריל מארה הצרפתי. באולימפיאדת ריו 2016, צ'ו הודח בשלב שמינית הגמר לאחר ניצחון והפסד. באליפות העולם 2018 שנערכה בבאקו, צ'ו זכה במדליית זהב בקטגוריית המשקל עד 100 ק"ג ובמדליית ארד בקטגוריית הנבחרות. בקטגוריית המשקל בה הוא מתחרה זכה במדליית הזהב לאחר שניצח את כל 5 קרבותיו. בקרב הראשון הוא ניצח באיפון את סיריל מארה הצרפתי, בשמינית הגמר הוא ניצח את קרוליס באוזה הליטאי בזכות עונשים וברבע הגמר גבר בווזארי על מייקל קורל ההולנדי. בחצי הגמר צ'ו ניצח את ניאז אילייסוב הרוסי בווזארי בזמן ניקוד זהב לאחר שהקרב הסתיים ללא ניקוד. בגמר צ'ו ניצח את ורלאם ליפרטליאני הגיאורגי בווזארי כמעט 5 דקות בתוך זמן ניקוד זהב. בקטגוריית הנבחרות צ'ו זכה עם נבחרת דרום-קוריאה במדליית הארד. באותה השנה הוא גם זכה במדליית כסף במשחקי אסיה שנערכו בג'קרטה. באולימפיאדת טוקיו 2020, זכה צ'ו במדליית הכסף בקטגוריית המשקל עד 100 ק"ג. הוא הגיע לתחרות האולימפית מדורג במקום ה-12 מבין המתחרים והחל את דרכו בסיבוב השני, שם גבר באיפון על הסרבי אלכסנדר קוקולי. ברבע הגמר הוא ניצח בווזארי את קארל-ריכרד פריי הגרמני בתוך זמן ניקוד זהב ובחצי הגמר ניצח בווזארי את אלוף העולם המכהן, ז'ורז' פונסקה הפורטוגלי. בגמר צ'ו התמודד מול ארון וולף היפני והפסיד באיפון לאחר 9:33 דקות של קרב. צ'ו גו-האם, ברשת החברתית פייסבוק צ'ו גו-האם, ברשת החברתית אינסטגרם צ'ו גו-האם, באתר olympedia.org צ'ו גו-האם, באתר איגוד הג'ודו העולמי צ'ו גו-האם, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. הקרב נגד ורלאם ליפרטליאני, גמר אליפות העולם 2018, באתר JudoInside
לאון מוסאייב

ליאון נארימנוביץ' מוסאייב (ברוסית: Леон Нариманович Мусаев; נולד ב-25 בינואר 1999) הוא כדורגלן רוסי ממוצא טַבַּסַארַאנִי-דאגסטני, המשחק בקבוצת רובין קאזאן בעמדת הקשר ההתקפי. הוא שיחק בקבוצת הנוער של זניט, ושיחק במדיה באליפות רוסיה בכדורגל לנוער ב-24 משחקים והבקיע 4 שערים. לאחר מכן עלה לקבוצת המילואים זניט-2. הוא ערך את הופעת הבכורה שלו בליגה הלאומית עבור זניט-2 ב-11 ביולי 2016 במשחק נגד סוקול סראטוב. הוא הבקיע את השער הראשון עבור זניט-2 בליגה הלאומית במשחק נגד אוונגרד קורסק ב-12 באוגוסט 2018. ב-13 בדצמבר 2018 צורף להרכב זניט סנקט פטרבורג במשחק המחזור הששי של הליגה האירופית נגד סלביה פראג, ועלה לראשונה במדי הקבוצה ב-21 בפברואר 2019 במסגרת הליגה האירופית, כשנכנס בדקה ה-87 כמחליף לארטיום דזיובה במשחק הביתי נגד פנרבחצ'ה, שבו ניצחה קבוצתו 3:1, והעפילה לשלב שמינית הגמר. בינואר 2021 חתם ברובין קאזאן הטטארית. מדיה וקבצים בנושא לאון מוסאייב בוויקישיתוף לאון מוסאייב, ברשת החברתית פייסבוק לאון מוסאייב, ברשת החברתית אינסטגרם לאון מוסאייב, באתר Transfermarkt לאון מוסאייב, באתר Soccerway לאון מוסאייב, באתר WorldFootball.net לאון מוסאייב, באתר FootballDatabase.eu "Game Report by FNL". Russian Football National League. 11 ביולי 2016. {{cite web}}: (עזרה) "Зенит-2 - Авангард". Russian Football National League. 12 באוגוסט 2018. {{cite web}}: (עזרה) Зенит — Фенербахче
הנה אני בא

הנה אני בא הוא פזמון שביצעה להקת הדג נחש. השיר נכתב והולחן על ידי חבריה ויצא לאור בשנת 2006, כחלק מאלבום האולפן הרביעי של הלהקה, בעזרת הג'אם. הדג נחש החלה את פעילותה כלהקה בירושלים. במשך הזמן עזבו כל חבריה את העיר, פרט לסולן הלהקה שאנן סטריט. השיר נכלל באלבומה של הלהקה בעזרת הג'אם. הוא הגיע למקום השני במצעד הפזמונים העברי השנתי לשנת התשס"ו (2006) של גלגלצ ולמקום ה-20 במצעד השנתי של רשת ג'. גרסה נוספת לשיר יצאה בשיתוף פעולה עם תוכנית הטלוויזיה ארץ נהדרת, והוקדשה לבחירות לכנסת השבע עשרה. כשנתיים לאחר הוצאת השיר, שולבו קטעים ממנו בסרט אל תתעסקו עם הזוהן, לצד קטעים אחרים משירים של הלהקה. כן שולב השיר בטריילר של הסרט. "הנה אני בא" הפך לשיר המזוהה עם הסרט, וצופים בארצות הברית למדו לצעוק את השורה "הנה אני בא" בעברית ברגעים המתאימים[דרוש מקור]. בשיר מתח בין שני קצוות: המעבר בין ירושלים, שהיא העיר בה גדל הדובר, המאופיינת באווירה דתית ורגועה, לעומת תל אביב, המאופיינת באווירה ליברלית ותוססת. בבית הראשון של השיר הדובר משבח את עירו ירושלים. בהמשך הבית הוא מזכיר חסרונות של העיר ותהליך הידרדרות שעברה. הוא מתאר אותה כ"אפור, משעמם ואין ים". במשך שלוש שנים הוא מתלבט אם לעזוב אותה, עד שלבסוף הוא מחליט לעבור לתל אביב. הדובר נהנה מיתרונותיה של תל אביב. הוא משבח את הנהנתנות שבה, אך כעבור זמן לא רב הוא מחליט לחזור בחזרה לירושלים, ומציין בין חסרונות העיר תל אביב גורמים כגון רעש, לחות ועלות שכר הדירה בעיר. לאחר שלוש שנים של התחבטויות הוא מחליט לחזור לירושלים. בבית השני מהלל הדובר את העיר ירושלים, המכונה בפיו "כפר". הרוגע והשקט בעיר מיטיבים עימו. עם זאת, בסוף השיר הדובר מחליט לעזוב שוב את ירושלים לעבר תל אביב. סרטון השיר "הנה אני בא" באתר יוטיוב מילות השיר "הנה אני בא" באתר שירונט איתי שטרן, הסינדרום, באתר nrg‏, 25 במאי 2006 דף השיר הנה אני בא באתר הספרייה הלאומית הדג נחש הנה אני בא מתוך ארץ נהדרת, באתר מאקו אלעד בן חמו, הכי לא פראייר, באתר וואלה, 24 באוגוסט 2008 הנה אני בא, מתוך אתר פזמונט
דמיעה

דמיעה (גוטציה, באנגלית: Guttation) היא תהליך בו מופרשות טיפות של לשד העצה מקצוות העלים של צמחים עילאיים. דמיעה יכולה להזכיר בשטח טיפות של טל, אך טל נוצר מהתעבות של נוזלים החיצוניים לצמח בעוד הדמיעה נוצרת מנוזלים המופרשים מהצמח. בלילה, לא מתרחש בדרך כלל תהליך של דיות מכיוון שרוב הצמחים סוגרים את הפיונית שלהם בלילה. כאשר הלחות בקרקע גבוהה, פוטנציאל המים של השורשים יהיה נמוך מהפוטנציאל בקרקע, מה שיגרום למים להיכנס אל השורשים. המים יצטברו בצמח, מה שיגרום ללחץ בשורשים. הלחץ הזה בשורשים גורם למים לצאת כטיפות דרך קצה העלה. בחלק מהצמחים פעולה זאת קוראת דרך הידאטודות(אנ') או בלוטות ייעודיות אחרות. הדמיעה בעיקר מתרחשת כאשר אין אידוי מפני הצמח, מה שמונע קוהזיה המושכת את מולקולות המים כלפי מעלה. חוסר אידוי כזה יגרם לרוב בגלל לחות גבוהה באוויר או סגירת פיוניות, תהליכים שיתרחשו בדרך כלל במהלך הלילה. הנוזלים המופרשים בעת הדמיעה יכולים להכיל מגוון רחב של תרכובות לא אורגניות, בעיקר סוכרים ואשלגן. כתוצאה מכך, כאשר הדמיעה מתייבשת נשאר פעמים רבות קרום לבן על העלה. הומאוסטזיס אוסמוזה דיות עצה מדיה וקבצים בנושא דמיעה בוויקישיתוף Goatley, James L.; Lewis, Ralph W. (במרץ 1966). "Composition of Guttation Fluid from Rye, Wheat, and Barley Seedlings". Plant Physiology. 41 (3): 373–375. doi:10.1104/pp.41.3.373. PMC 1086351. PMID 16656266. {{cite journal}}: (עזרה) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
אלכסנדר טרוברידג'

אלכסנדר בול (סנדי) טרוברידג' השלישי (באנגלית: Alexander Buel (Sandy) Trowbridge III‏; 12 בדצמבר 1929 – 27 באפריל 2006) היה פוליטיקאי ואיש עסקים אמריקאי. מיוני 1967 עד מרץ 1968 כיהן טרוברידג' כמזכיר המסחר של ארצות הברית בקבינט של נשיא ארצות הברית לינדון ג'ונסון. טרוברידג' נולד ב-12 בדצמבר 1929 בעיר אנג'לווד שבניו ג'רזי. הוא היה בנו של אלכסנדר בול טרוברידג' הבן, פרופסור באוניברסיטה האמריקנית בוושינגטון הבירה להיסטוריה של רוסיה, ונכדו של אלכסנדר בול טרוברידג' האב, אשר כיהן בשנים 1897–1902 כדיקן לשעבר של הפקולטה לאדריכלות באוניברסיטת קורנל. אמו, ג'ולי צ'מברלין, הייתה מנהלת קרן וודרו וילסון בשנים 1942–1962. בילדותו, הוריו של טרוברידג' התגרשו והוא גדל על ידי אמו. ב-1947 למד טרוברידג' באקדמיית פיליפס שבאנדובר, מסצ'וסטס, זאת לפני שסיים את לימודיו באוניברסיטת פרינסטון ב-1951. לאחר מלחמת העולם השנייה, עבד טרוברידג' עם ארגונים אחדים אשר שאפו לשקם את אירופה המצולקת. לאחר שעבד עבור תוכנית פנימית של האומות המאוחדות בלייק סקסס שבמדינת ניו יורק, התגייס לחיל הנחתים של ארצות הברית במהלך מלחמת קוריאה. בשנים 1954–1965 חי טרוברידג' כאיש עסקים. ב-1965, הנשיא לינדון ג'ונסון מינה אותו לתפקיד כעוזר למזכיר מחלקת המסחר של ארצות הברית. ב-19 בינואר 1967 נהיה למזכיר המסחר בפועל, וביוני אותה שנה מונה למזכיר המסחר של ארצות הברית באורח רשמי, עד ל-1 במרץ 1968. טרוברידג' היה בעד למזג את מחלקת המסחר של ארצות הברית אל מחלקת העבודה של ארצות הברית. הוא התפטר מתפקידו על מנת לחזור למגזר הפרטי וכיהן כנשיא איגוד ההנהלה האמריקאי במאי 1968. טרוברידג' הלך לעולמו ב-27 באפריל 2006 בגיל 76 בוושינגטון הבירה. הוא נפטר כתוצאה ממחלת גופיפי לוי. הוא נטמן בבית הקברות הלאומי ארלינגטון שבוירג'יניה. מדיה וקבצים בנושא אלכסנדר טרוברידג' בוויקישיתוף PAUL M. HERZOG, DEAN AT HARVARD; HEADED N.L.R.B. UNDER TRUMAN, באתר הניו יורק טיימס, 25 בנובמבר 1986 (באנגלית) וולפנג סקסון, Alexander Trowbridge, 76, Ex-Secretary of Commerce, Dies, באתר הניו יורק טיימס, 28 באפריל 2006 (באנגלית)
כיתה קטלנית (סדרת טלוויזיה)

כיתה קטלנית (באנגלית: Deadly Class) היא סדרת טלוויזיה אמריקאית מסוגת מותחן פעולה-פשע המבוסס על קומיקס באותו השם מאת היוצר ריק רמנדר. הסדרה נוצרה על ידי צמד האחים רוסו, ומככבים בה בנג'מין וודסוורת', לאנה קונדור, מריה גבריאלה דה פריה, בנדיקט וונג, לוק טני, מייקל דובאל וליאם ג'יימס. עונתה הראשונה של הסדרה עלתה לשידור ב-16 בינואר 2019 והכילה 10 פרקים. ביוני 2019 הכריזה הרשת על ביטול הסדרה. במאי 2021, הסדרה עלתה לשירות הזרמת המדיה נטפליקס. עלילת הסדרה עוקבת אחר מרקוס לופז ארגואלו, נער שהתייתם בגיל צעיר וגדל מאז ברחובות, שמוצא את עצמו כתלמיד חדש מן המניין באקדמיית "קינגס דומיניון" - אקדמיה לנערים שגדלו במשפחות פשע המחנכת אותם לגדול ולהתמקצע בדרכיהם של הוריהם לפניהם. בנג'מין וודסוורת' - מרקוס לופז ארגואלו, התלמיד החדש ביותר באקדמיית "קינגס דומיניון" ובן חסותה של סאיה. לאנה קונדור - סאיה, המנהיגה של "אגודת קורוסקי" והפטרונית של מרקוס. מריה גבריאלה דה פריה - מריה, חברה בארגון "סוטו ואטוס" ובת זוגו לשעבר של צ'יקו. בנדיקט וונג - מאסטר לין, מנהלו האכזרי, הקפדן וחסר הרחמים של אקדמיית "קינגס דומיניון". לוק טני - וילי, מנהיג הארגון "F.W.O" וחברו הטוב ביותר של מרקוס באקדמיה. מייקל דובאל - צ'יקו, מנהיג הארגון "סוטו ואטוס" ובן זוגה לשעבר של מריה. ליאם ג'יימס - בילי, רוקר ופאנקיסט חברותי ובנו של שוטר מושחת שמבריח סמים. טיילור היקסון - פטרה, נערה גותית המשתייכת לכת המוות. הנרי רולינס - יורגן דנקה סיובן ויליאמס - ברנדי, יפהפייה דרומית וגזענית שמנהיגה את ה"דיקסי מוב". שון דפנר - ויקטור, נער ידוע לשמצה בשל היותו בנו של המתנקש הבכיר ביותר של יוסיף סטלין. ג'ק גילט - לקס. ראיין רובינס - רורי. אייזיאה לת'ינן - שאבנם, בנו של בנקאי עשיר ומושחת. רשימת הליהוק עבור הפיילוט לסדרה נחשפה על ידי רשת "Syfy" בנובמבר 2017, עם בנג'מין וודסוורת', לאנה קונדור, מריה גבריאלה דה פריה, בנדיקט וונג, לוק טני, מייקל דובאל וליאם ג'יימס בתפקידים הראשיים. ב-18 באפריל 2018, רשת"Syfy" הזמינה רשמית את הסדרה, ותזמנה את עלייתה לשידור לשנת 2019. אתר האינטרנט הרשמי של כיתה קטלנית כיתה קטלנית, ברשת החברתית פייסבוק כיתה קטלנית, ברשת החברתית אקס (טוויטר) כיתה קטלנית, ברשת החברתית אינסטגרם "כיתה קטלנית", במסד הנתונים הקולנועיים IMDb (באנגלית) "כיתה קטלנית", באתר נטפליקס "כיתה קטלנית", באתר Rotten Tomatoes (באנגלית) "כיתה קטלנית", באתר Metacritic (באנגלית) "כיתה קטלנית", במסד הנתונים הקולנועיים KinoPoisk (ברוסית) "Deadly Class Teaser Trailer". YouTube. December 4, 2018. Petski, Denise (November 9, 2017). "'Deadly Class': Syfy Sets Full Cast For Comic-Based Drama Pilot". Deadline Hollywood. Retrieved October 21, 2018. Petski, Denise; Andreeva, Nellie (April 18, 2018). "Syfy Picks Up To Series 'Deadly Class' Drama Based On Graphic Novel From The Russo Brothers". Deadline Hollywood. Retrieved October 21, 2018.
פלסיאדפאים

פלסיאדפאים (שם מדעי: Plesiadapiformes) היא סדרה נכחדת של יונקי שליה ממחלקת היונקים. הם קרוביהם של הפרימטים החיים, ובעבר היו נכללים בסדרה זו. כיום רואים בהם סדרה עצמאית בעלת אב קדמון משותף עם הפרימטים (ייתכן שהפורגאטוריוס). משמעות שמם הוא "דמויי-אדפיים" (Adapidae) - משפחה של פרימטים קדומים שדמו ללמורים. בעבר חשבו שהם קשורים לבני המשפחה הנכחדת. הם חיו לפני 66–46.2 מיליון שנה מהסוף הקרטיקון (ממש לפני הכחדת הקרטיקון) ולאורך הפלאוקן והאאוקן ביערות טרופיים, וככל הנראה היו מראשוני היונקים שהצמיחו ציפורניים במקום טפרים. מבנה גופם דמה מעט לזה של סנאים או חדפי עצים ופחות לקופים מודרניים. כמו כן הם היו בעלי עיניים בצידי ראשם ולא מקדימה כמו הפרימטים המודרניים. משפחה Purgatoriidae - בה הפורגאטוריוס משפחה Micromomyidae על-משפחה Paromomyoidea משפחה Paromomyidae משפחה Picromomyidae משפחה Palaechthonidae משפחה Picrodontidae משפחה Microsyopidae על-משפחה Plesiadapoidea משפחה Chronolestidae משפחה Plesiadapidae על-משפחה Carpolestoidea משפחה Carpolestidae מדיה וקבצים בנושא פלסיאדפאים בוויקישיתוף פלסיאדפאים, באתר האנציקלופדיה של החיים (באנגלית)
הארכיון הלאומי של אסטוניה

הארכיון הלאומי של אסטוניה (אסטונית: Rahvusarhiiv) הוא מרכז הארכיונאות של אסטוניה. הארכיון אוסף ומשמר מסמכים אודות ההיסטוריה, התרבות והחברה של אסטוניה, בין הגופים אחראיים עליו הוא משרד החינוך של אסטוניה. לארכיון יש סניפים בעיר הבירה טאלין וגם בטארטו וברקוורה. בין אוספיו נמנים יותר ממיליון תמונות היסטוריות ו-135,000 סוגי מפות שונות. הארכיון הראשוני של המדינה הוקם בשנת 1920. בשנת 1935 נחקק באסטוניה חוק הארכיונים הקובע את סמכויותיו. בתקופה שאסטוניה הייתה רפובליקה של ברית המועצות, המשיך הארכיון בעבודתו, אך שמו שונה, והוא נוהל תחת הפיקוח של הממשלה במוסקבה. לאחר שאסטוניה הפכה למדינה עצמאית, החל הארכיון להיות פעיל עצמאית באופן רשמי ב-1999. בארכיון ישנו גם מרכז לגנאלוגיה וחקר היסטוריה משפחתית, בין היתר הוא מחזיק בחומרים כמו תעודות לידה ונישואין ומסמכים שונים כמו תעודות סטודנטים, רוב תושבי אסטוניה יכולים ללמוד על השושלת המשפחתית שלהם עוד מהמאה ה-18. מדיה וקבצים בנושא הארכיון הלאומי של אסטוניה בוויקישיתוף אתר האינטרנט הרשמי של הארכיון הלאומי של אסטוניה אתר האינטרנט הרשמי של הארכיון הלאומי של אסטוניה הארכיון הלאומי של אסטוניה באתר Google Arts & Culture East European Archival Internet Sites, Avotaynu Online, ‏2007-07-01 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הארכיון הלאומי של אסטוניה".